*RTV SLO: Obrazec št. 10*

**IZJAVE**

Prijavitelj (neodvisni producent) pod odškodninsko in kazensko odgovornostjo

**IZJAVLJAM:**

1) Vsi podatki, ki smo jih posredovali na ta javni razpis, so resnični in točni.

2) Izpolnjujem vse pogoje za neodvisnega producenta po zakonu, ki ureja medije oz. AV medijske storitve.

3) Na dan prijave na razpis imam poravnane vse zapadle finančne obveznosti in izpolnjene vse druge obveznosti do RTV SLO.

4) Prijavljam slovensko AV delo, ki v času prijave na razpis še ni realizirano oz. dokončano.

5) Proti prijavitelju ni uveden postopek zaradi insolventnosti ali prisilnega prenehanja po predpisih o finančnem poslovanju, postopkih zaradi insolventnosti in prisilnem prenehanju, oz. ni začet drugi postopek prenehanja prijavitelja po področnem predpisu.

6) Zoper prijavitelja oz. njegovo osebo ni izrečena pravnomočna sodba, ki ima elemente kaznivih dejanj, ki po zakonu o javnem naročanju predstavljajo razloge za izključitev iz postopka.

7) S prijavo (t.j. oddajo dokumentacije) na razpis sprejemam vse razpisne pogoje, vključno s predpisi, ki so podlaga za njegovo izvedbo, in kriteriji ocenjevanja, ki so določeni v besedilu razpisa. Dovoljujem, da RTV SLO vse posredovane podatke na ta razpis ustrezno shrani v skladu s predpisi.

8) Na strani prijavitelja ne obstajajo nobene zakonske omejitve, ki bi onemogočale sodelovanje na tem razpisu, in podpisnik zagotavljam, da imam vsa pooblastila za oddajo vloge na razpis. Seznanjen sem in soglašam, da se v primeru izbora prijavljenega filma sklene koprodukcijska pogodba, ki je kot vzorec del razpisne dokumentacije.

9) S prijavo na razpis kot prijavitelj zagotavljam RTV SLO, da sem/bom glede obdelave osebnih podatkov seznanil vse sodelujoče pri projektu, še zlasti pa tiste osebe, katerih osebne podatke posredujem na razpis. Hkrati se zavezujem, da bom osebne podatke, ki jih posredujem na RTV SLO, pridobil na zakonit način od vseh oseb, ki jih navajam v prijavi.

10) Izjavljam in za to prevzemam vso odgovornost, da prijavljeni film ne bo vseboval oglasnih, pornografskih in rasističnih vsebin, kot izhaja iz razpisne dokumentacije in vzorca koprodukcijske pogodbe.

Datum: \_\_\_\_\_\_\_\_\_\_\_\_\_\_\_\_\_\_

 Podpis:

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Žig (če prijavitelj posluje z žigom):